لإمبراطورية لخرانية
{{معلومات كتاب|صورة=Mistborn-cover.jpg}}
'''لإمبراطورية لّخرانية''' (ب [[نݣليزية|نّݣليزية]] '''The Final Empire''') هيّا [[رواية|رّواية]] لّولة ف سّيرية د [[ميستبورن]] لي مألّفها لكاتب لميريكاني [[براندن سانديرسن]]. هاد رّواية شي مرات كاتسمّا ب سميت سّيرية كاملة "ميستبورن"، ؤ خرجات ف 17 يوليوز 2006.

هاد رّواية متبوعة ب جوج روايات خرين هوما [[لبير د لمعراج]] (2007) ؤ [[لبطل د لأزمان]] (2008).

ف أكتوبر 2016، شركة [[دي إم دجي إنترتينمنت]] شرات لحقوق ديال جميع رّوايات د ساندرسن ف عالم كوزمير.<ref>{{Cite news
|url=https://variety.com/2016/film/news/brandon-sanderson-cosmere-movie-adaptation-dmg-1201902500/
|title=DMG Nabs Rights to Brandon Sanderson's 'Cosmere' Book Universe in Massive Deal (EXCLUSIVE)
|last=Lang
|first=Brent
|date=27 أكتوبر 2016
|newspaper=Variety
|language=en-US
|access-date=23 يونيو 2022
|archive-url=https://web.archive.org/web/20161101044159/https://variety.com/2016/film/news/brandon-sanderson-cosmere-movie-adaptation-dmg-1201902500/
|archive-date=1 نونبر 2016
|url-status=live
}}</ref> ف 27 يناير 2017، تّعلن بلي شّركة سنات معا سكوت فرازير باش يكتب سّيناريو د فيلم مبازي على رواية لإمبراطورية لّخرانية.<ref>{{cite news
|url=https://deadline.com/2017/01/dmg-f-scott-frazier-adapting-mistborn-the-final-empire-brandon-sanderson-1201895621/
|last=Tartaglione
|first=Nancy
|title=DMG Entertainment Taps F Scott Frazier To Adapt 'Mistborn: The Final Empire'
|website=Deadline Hollywood
|date=27 يناير 2016
|access-date=23 يونيو 2022
|archive-url=https://web.archive.org/web/20170426203635/http://deadline.com/2017/01/dmg-f-scott-frazier-adapting-mistborn-the-final-empire-brandon-sanderson-1201895621/
|archive-date=26 أبريل 2017
|url-status=live
}}</ref>

== لمختاصر د رّواية ==
=== لعالم د ميستبورن ===
لقصة كاتطرا ف عالم [[ديسطوپيا|ديسطوپي]] ف كوكب ''سكادريال''، لي كيطيح فيه رّماد ديما بسباب لبراكين، [[عشبة|لعشوب]] كاملين لونهوم قهوي، ؤ واحد ضّباب لي لمصدر ديالو كيبان فوقطبيعي كيغطي كولشي ف لّيل. 1000 عام قبل ماتبدا لقصة واحد شّخص تسمّا ''لبطل د لأزمان'' قدر ينقد لعالم من شر لي معروف ب سميت "لغرق" {{لوغة|en|Deepness}} عند ''لبير د لمعراج''. طّبيعة ؤ لماهية د هاد "لغرق" تّنسات معا مرور [[زمان|زّمان]]. هاد لبطل سمّا راسو "لّورد لحاكم" ؤ أسس لإمبراطورية لّخرانية، بعدما كتاشف سّر د لخلود. لّورد لحاكم ولّا طاغية لي متحكم ف كولشي، ماكيموتش، ؤ رد راسو رب معبود.

لّورد لحاكم بدّل لعالم على كي كان، ؤ نضم لمجتمع ب شّكل لي جاه مناسب، ب طبقة ديال نّوبالا لي كينحادرو من صحابو لي عاونوه، ؤ طبقة ديال لفلّاحين لمقهورين لي كيتسماو "سكا" {{لوغة|en|skaa}}.

سّحور عنصر مركزي ف لقصة ؤ نقدرو نسميوه "سّحور د لمعادن"، حيت كيعتامد على لقدرة د سّحار باش يتحكم ف معدن ؤلا معادن محددين، لي كيعطيو قوة محددة على حساب نّوع د سّحور. أكتر نوع ديال سّحور معروف ف لإمبراطورية لّخرانية هوّا لألومانسيا {{لوغة|en|Allomancy}}، لي كيخلّي سّحار يتحكم ف شي نوع ؤلا نواع د لمعادن. ؤ كاين نوع أخور كيتسما "فيروكيميا" {{لوغة|en|Feruchemy}} لي كيخدم بشكل مختالف. كلا معدن كيعطي قدرة محدّدة (متلاً باش تزيد ف لقوة لجسدية، ؤلا لقدرة لعلاجية، ؤلا تشوف لموستقبال). كاينين غير جوج د نّواع ديال لألومانسيين: لي عندو قدرة باش يتحكّم غير ف معدن واحد كيتسما "ضبايبي" {{لوغة|en|Misting}}، ؤ لي عندو قدرة باش يتحكم ف جميع لمعادن كيتسما "مزيود من ضّباب" {{لوغة|en|Mistborn}} ؤ هادو قلال بزاف. ف لعادة سّحارا ماكيكتاشفو لقدرات ديالهوم تا كيجيهوم تّقاف {{لوغة|en|Snapping}} (كاتطرا ليهوم صدمة كبيرة نفسية ؤلا جسدية ؤ كيطيحو كيقفقفو بحال يلا فيهوم مرض صّرع).

== شخصيات رئيسية ==
* '''كيلزير Kelsier''': شفار مشهور لي ولّا مرفّح بعدما شفر من شحال د نّوبالا. 3 سنين قبل لقصة كان تشد هوّا ؤ مراتو ؤ تصيفطو ل "لحفاري د هاثشين"، منجم ديال معدن لأتيوم {{لوغة|en|atium}}، باش يدوّزو لحبس لمؤبد. فاش تقتلات مراتو تماك، كيلزير جاه تّقاف ؤ كتاشف بلي راه عندو لقدرات ديال ميستبورن.
* '''ڤين Vin''': بنت مراهقة كانت عايشة ف زّنقة، ؤ خدّامة معا عيصابة ديال شّفارا. كان خوها لكبير "رين" '''Reen''' ديما قاتلها ب لعصا فاش كانت صغيرة، ؤ بقات دّكريات صّعيبة ديالها ديما مأرّقاها. كيلزير لقاها ؤ كتاشف بلي راها تا هيّا ميستبورن، ؤ نضمّات ل لفرقة ديالو.
* '''لّورد لحاكم Lord Ruler''': حاكم ماكيموتش لي رد راسو رب معبود ف لإمبراطورية لّخرانية، ؤ لي كيݣولو بلي كان بطل نقد لبشرية هادي 1000 عام، ؤ حرفياً عاود صاوب لعالم ب تضاريسو ؤ لكائنات ديالو ب شّكل لي بغا.
* '''سازد Sazed''': راجل من شّعب ديال ''تيريس Terris''، لي كينتامي ل مونضّامة سرية ديال لحافضين {{لوغة|en|Keepers}}، لي كيحاولو باش يحميو لمعرفة د تّاريخ ؤ لأديان ؤ [[طيكنولوجيا|طّيكنولوجيا]] لي منعها لّورد لحاكم، باش يدوّزوها ل لأجيال جّاية.

== مصادر ==
{{عيون}}

{{ضبط مخازني}}

[[تصنيف:ميستبورن]]
[[تصنيف:مقالات فيها مصدر و 3000 بايت]]
لإمبراطورية لّخرانية (ب نّݣليزية The Final Empire) هيّا رّواية لّولة ف سّيرية د ميستبورن لي مألّفها لكاتب لميريكاني براندن سانديرسن. هاد رّواية شي مرات كاتسمّا ب سميت سّيرية كاملة "ميستبورن"، ؤ خرجات ف 17 يوليوز 2006.

هاد رّواية متبوعة ب جوج روايات خرين هوما لبير د لمعراج (2007) ؤ لبطل د لأزمان (2008).

ف أكتوبر 2016، شركة دي إم دجي إنترتينمنت شرات لحقوق ديال جميع رّوايات د ساندرسن ف عالم كوزمير. ف 27 يناير 2017، تّعلن بلي شّركة سنات معا سكوت فرازير باش يكتب سّيناريو د فيلم مبازي على رواية لإمبراطورية لّخرانية.

 لمختاصر د رّواية 
 لعالم د ميستبورن 
لقصة كاتطرا ف عالم ديسطوپي ف كوكب سكادريال، لي كيطيح فيه رّماد ديما بسباب لبراكين، لعشوب كاملين لونهوم قهوي، ؤ واحد ضّباب لي لمصدر ديالو كيبان فوقطبيعي كيغطي كولشي ف لّيل. 1000 عام قبل ماتبدا لقصة واحد شّخص تسمّا لبطل د لأزمان قدر ينقد لعالم من شر لي معروف ب سميت "لغرق"  عند لبير د لمعراج. طّبيعة ؤ لماهية د هاد "لغرق" تّنسات معا مرور زّمان. هاد لبطل سمّا راسو "لّورد لحاكم" ؤ أسس لإمبراطورية لّخرانية، بعدما كتاشف سّر د لخلود. لّورد لحاكم ولّا طاغية لي متحكم ف كولشي، ماكيموتش، ؤ رد راسو رب معبود.

لّورد لحاكم بدّل لعالم على كي كان، ؤ نضم لمجتمع ب شّكل لي جاه مناسب، ب طبقة ديال نّوبالا لي كينحادرو من صحابو لي عاونوه، ؤ طبقة ديال لفلّاحين لمقهورين لي كيتسماو "سكا" .

سّحور عنصر مركزي ف لقصة ؤ نقدرو نسميوه "سّحور د لمعادن"، حيت كيعتامد على لقدرة د سّحار باش يتحكم ف معدن ؤلا معادن محددين، لي كيعطيو قوة محددة على حساب نّوع د سّحور. أكتر نوع ديال سّحور معروف ف لإمبراطورية لّخرانية هوّا لألومانسيا ، لي كيخلّي سّحار يتحكم ف شي نوع ؤلا نواع د لمعادن. ؤ كاين نوع أخور كيتسما "فيروكيميا"  لي كيخدم بشكل مختالف. كلا معدن كيعطي قدرة محدّدة (متلاً باش تزيد ف لقوة لجسدية، ؤلا لقدرة لعلاجية، ؤلا تشوف لموستقبال). كاينين غير جوج د نّواع ديال لألومانسيين: لي عندو قدرة باش يتحكّم غير ف معدن واحد كيتسما "ضبايبي" ، ؤ لي عندو قدرة باش يتحكم ف جميع لمعادن كيتسما "مزيود من ضّباب"  ؤ هادو قلال بزاف. ف لعادة سّحارا ماكيكتاشفو لقدرات ديالهوم تا كيجيهوم تّقاف  (كاتطرا ليهوم صدمة كبيرة نفسية ؤلا جسدية ؤ كيطيحو كيقفقفو بحال يلا فيهوم مرض صّرع).

 شخصيات رئيسية 
 كيلزير Kelsier: شفار مشهور لي ولّا مرفّح بعدما شفر من شحال د نّوبالا. 3 سنين قبل لقصة كان تشد هوّا ؤ مراتو ؤ تصيفطو ل "لحفاري د هاثشين"، منجم ديال معدن لأتيوم ، باش يدوّزو لحبس لمؤبد. فاش تقتلات مراتو تماك، كيلزير جاه تّقاف ؤ كتاشف بلي راه عندو لقدرات ديال ميستبورن.
 ڤين Vin: بنت مراهقة كانت عايشة ف زّنقة، ؤ خدّامة معا عيصابة ديال شّفارا. كان خوها لكبير "رين" Reen ديما قاتلها ب لعصا فاش كانت صغيرة، ؤ بقات دّكريات صّعيبة ديالها ديما مأرّقاها. كيلزير لقاها ؤ كتاشف بلي راها تا هيّا ميستبورن، ؤ نضمّات ل لفرقة ديالو.
 لّورد لحاكم Lord Ruler: حاكم ماكيموتش لي رد راسو رب معبود ف لإمبراطورية لّخرانية، ؤ لي كيݣولو بلي كان بطل نقد لبشرية هادي 1000 عام، ؤ حرفياً عاود صاوب لعالم ب تضاريسو ؤ لكائنات ديالو ب شّكل لي بغا.
 سازد Sazed: راجل من شّعب ديال تيريس Terris، لي كينتامي ل مونضّامة سرية ديال لحافضين ، لي كيحاولو باش يحميو لمعرفة د تّاريخ ؤ لأديان ؤ طّيكنولوجيا لي منعها لّورد لحاكم، باش يدوّزوها ل لأجيال جّاية.

 مصادر 

تصنيف:ميستبورن
تصنيف:مقالات فيها مصدر و 3000 بايت